****

# ЧӐВАШ РЕСПУБЛИКИН

### САККУНӖ

**ЧӐВАШ РЕСПУБЛИКИН**

**ПАТШАЛӐХ ДОЛЖНОҪӖСЕНЕ**

**ЙЫШӐНАКАН ҪЫНСЕН СТАТУСӖ ҪИНЧЕН**

*Чӑваш Республикин Патшалӑх Канашӗ*

*2018 ҫулхи юпа уйӑхӗн 19-мӗшӗнче*

*йышӑннӑ*

1 статья. **Ҫак Саккун йӗркелекен ыйтусем**

Ҫак Саккун Чӑваш Республикин патшалӑх должноҫӗсене йышӑнакан ҫынсен прависене, тивӗҫӗсене тата яваплӑхне палӑртать, вӗсем хӑйсен пол­номочийӗсене пурнӑҫланӑ чухне паракан право, социаллӑ пурнӑҫ гарантийӗсене тата ытти гарантисене пӑхса хӑварать.

2 статья. **Чӑваш Республикин патшалӑх должноҫне йышӑнакан ҫын**

1. Чӑваш Республикин патшалӑх органӗсен полномочийӗсене тӳрремӗн пурнӑҫлама Чӑваш Республикин Конституцийӗпе, ҫак Саккунпа, Чӑваш Республикин ытти саккунӗсемпе туса хунӑ Чӑваш Республикин патшалӑх должноҫӗн тивӗҫӗсене Раҫҫей Федерацийӗн саккунӗсемпе тата Чӑваш Республикин саккунӗсемпе палӑртнӑ йӗрке тӑрӑх пурнӑҫлакан Раҫҫей Федерацийӗн гражданинӗ Чӑваш Республикин патшалӑх должноҫне йышӑнакан ҫын пулса тӑрать.

2. Чӑваш Республикин миравай судйисен статусне, вӗсене уйӑрса ларт­мал­ли йӗркене тата вӗсен ӗҫӗ-хӗлӗн йӗркине Раҫҫей Федерацийӗн Конституцийӗпе, Федерацин "Раҫҫей Федерацийӗн суд тытӑмӗ ҫинчен" 1996 ҫулхи раш­тав уйӑхӗн 31-мӗшӗнчи 1-ФКЗ №-лӗ, "Раҫҫей Федерацийӗнчи пӗтӗмӗшле юрисдикци сучӗсем ҫинчен" 2011 ҫулхи нарӑс уйӑхӗн 7-мӗшӗнчи 1-ФКЗ №-лӗ конституци саккунӗсемпе, Федерацин "Раҫҫей Федерацийӗнчи миравай судьясем ҫинчен" 1998 ҫулхи раштав уйӑхӗн 17-мӗшӗнчи 188-ФЗ №-лӗ саккунӗпе, федерацин ытти саккунӗсемпе, вӗсемпе пӑхса хӑварнӑ тӗслӗхсенче вара ҫавӑн пекех Чӑваш Республикин "Чӑваш Республикин миравай судйисем ҫинчен" 2000 ҫулхи пуш уйӑхӗн 3-мӗшӗнчи 2 №-лӗ саккунӗпе йӗркелесе пыраҫҫӗ.

3 статья. **Чӑваш Республикин патшалӑх должноҫӗсене йышӑна**­**кан ҫынсен ӗҫӗ-хӗлӗн право никӗсӗ**

Чӑваш Республикин патшалӑх должноҫӗсене йышӑнакан ҫынсен ӗҫӗ-хӗлӗн право никӗсне Раҫҫей Федерацийӗн Конституци­йӗ, федерацин конституци саккунӗсем, федераци саккунӗсем тата Раҫҫей Федерацийӗн ытти нормативлӑ право акчӗсем, Чӑваш Республикин Конституцийӗ, ҫак Саккун, Чӑваш Республикин ытти саккунӗсем тата Чӑваш Республикин ытти нор­мативлӑ право акчӗсем туса хураҫҫӗ.

4 статья. **Чӑваш Республикин патшалӑх должноҫӗсен пӗрлештернӗ переченӗ**

Чӑваш Республикин патшалӑх должноҫӗсен пӗрлештернӗ переченьне хушса ҫырнипе килӗшӳллӗн ҫак Саккунпа палӑртаҫҫӗ.

5 статья. **Чӑваш Республикин патшалӑх должноҫӗсене йышӑна**­**кан ҫынсен прависем**

Чӑваш Республикин патшалӑх должноҫӗсене йышӑнакан ҫынсенЧӑваш Республикин тивӗҫлӗ патшалӑх органӗн Раҫҫей Федерацийӗн Конституцийӗпе, федераци саккунӗсемпе, Чӑваш Республикин Конституци­йӗ­пе, ҫак Саккунпа, Чӑваш Рес­публикин ытти саккунӗсемпе тата Чӑваш
Республикин ытти нормативлӑ право акчӗсемпе палӑртнӑ компетенцийӗн шайӗнче хӑйсен полномочийӗсене пурнӑҫлас тӗллевпе ҫакӑн пек тума право пур:

1) полномочисене пурнӑҫлама кирлӗ тивӗҫлӗ йӗркелӳ-техника условийӗсене тивӗҫме;

2) полномочисене пурнӑҫлама кирлӗ информацие тата материалсене палӑртнӑ йӗркепе илме;

3) патшалӑх вӑрттӑнлӑхӗ тата федераци саккунӗпе сыхлакан ытти вӑрттӑнлӑх пур сведенисемпе палӑртнӑ йӗркепе усӑ курма, енчен те полномочисене пурнӑҫлас ӗҫ ҫавнашкал сведенисемпе усӑ курассипе ҫыхӑннӑ пулсан;

4) вӗсен ӗҫ-хӗлне тивӗҫтерекен, ҫак Саккунпа, Чӑваш Республикин ытти саккунӗсемпе тата Чӑваш Республикин ытти нормативлӑ право акчӗ­семпе пӑхса хӑварнӑ гарантисемпе усӑ курма;

5) Раҫҫей Федерацийӗн саккунӗсемпе тата Чӑваш Республикин сак­кунӗсемпе килӗшӳллӗн ытти правасемпе усӑ курма.

6 статья. **Чӑваш Республикин патшалӑх должноҫӗсене йышӑна**­**кан ҫынсен тивӗҫӗсем**

Чӑваш Республикин патшалӑх должноҫӗсене йышӑнакан ҫынсем ҫаксене тума ти­вӗҫлӗ:

1) Раҫҫей Федерацийӗн Конституци­не, федерацин конституци сакку­нӗсене, федераци саккунӗсене, Раҫҫей Федерацийӗн ытти нормативлӑ право акчӗсене, Чӑваш Республикин Конституцине, Чӑваш Республикин саккунӗсене тата Чӑваш Республикин ытти нормативлӑ право акчӗсене пӑхӑнма тата вӗсене пурнӑҫланине тивӗҫтерме;

2) полномочисене пурнӑҫланӑ чухне граждансемпе организацисен пра­висене тата саккунлӑ интересӗсене пӑхӑнма;

3) патшалӑх вӑрттӑнлӑхӗ тата федераци саккунӗпе сыхлакан ытти вӑрт­тӑнлӑх пур сведенисене, ҫавӑн пекех хӑйсен полномочийӗсене пурнӑҫланӑ чухне паллӑ пулса тӑнӑ сведенисене, ҫав шутра граждансен харпӑр пурнӑҫӗпе сывлӑхне е чысӗпе ят-сумне пырса тивекен сведенисене сарма, ҫав шутра полномочисене пурнӑҫлама пӑрахнӑ хыҫҫӑн та;

4) Чӑваш Республикин харпӑрлӑхӗ шутланакан пурлӑха упрама, ҫав шутра полномочисене пурнӑҫлама уйӑрса панӑ пурлӑха;

5) вӗсене федераци саккунӗсемпе, ҫак Саккунпа, Чӑваш Республикин ытти саккунӗсемпе тата Чӑваш Республикин ытти нормативлӑ право ак­чӗсемпе шанса панӑ ытти тивӗҫсене пурнӑҫлама.

7 статья. **Чӑваш Республикин патшалӑх должноҫне йышӑнакан ҫын хӑйӗн тупӑшӗсем, тӑкакӗсем, пурлӑхӗ тата пурлӑх евӗр обязательствисем ҫинчен калакан сведенисене тӑратасси**

1. Чӑваш Республикин патшалӑх должноҫне йышӑнакан ҫын хӑйӗн тупӑшӗсем, тӑкакӗсем, пурлӑхӗ тата пурлӑх евӗр обязательствисем ҫинчен калакан сведенисене, ҫавӑн пекех хӑйӗн арӑмӗн (упӑшкин) тата ҫула ҫитмен ачисен тупӑшӗсем, тӑкакӗсем, пурлӑхӗ тата пурлӑх евӗр обязательствисем ҫинчен калакан сведенисене Раҫҫей Федерацийӗн саккунӗсемпе тата Чӑваш Республикин сак­кунӗсемпе ки­лӗшӳллӗн тӑратма тивӗҫ.

2. Чӑваш Республикин Пуҫлӑхӗ хӑйӗн тупӑшӗсем, пурлӑхӗ тата пур­лӑх евӗр обязательствисем ҫинчен калакан сведенисене, ҫавӑн пекех хӑйӗн арӑмӗн (упӑшкин) тата ҫула ҫитмен ачисен тупӑшӗсем, пурлӑхӗ тата пурлӑх евӗр обязательствисем ҫинчен калакан сведенисене Раҫҫей Федерацийӗн Президенчӗ палӑртнӑ йӗркепе тӑратать.

Чӑваш Республикин Пуҫлӑхӗ тупӑшсем, пурлӑх тата пурлӑх евӗр обя­зательствӑсем ҫинчен калакан сведенисене тӑратма палӑртнӑ сроксенче кашни ҫулах хӑйӗн тӑкакӗсем ҫинчен, ҫавӑн пекех хӑйӗн арӑмӗн (упӑшкин) тата ҫула ҫитмен ачисен тӑкакӗсем ҫинчен калакан сведенисене вӑл хӑй, унӑн арӑмӗ (упӑшки) тата ҫула ҫитмен ачисем ҫӗр лаптӑкӗ, куҫман пурлӑхӑн ытти объекчӗ, транспорт хатӗрӗ, хаклӑ хутсем, акцисем (организацисен устав (ху­шӑнуллӑ) капи­талӗнче хутшӑну тӳписем, пайсем) туянас енӗпе тунӑ пӗтӗм килӗшӳ сумми отчетлӑ тапхӑр умӗнхи юлашки виҫӗ ҫул хушшинчи пӗрлехи тупӑшӗнчен пысӑкрах пулсан, асӑннӑ ҫын тата хӑйӗн арӑмӗ (упӑш­ки) сведенисем тӑратмалли ҫул умӗнхи (малалла – отчетлӑ тапхӑр) кален­дарлӑ ҫулталӑк хушшинче тунӑ ҫавӑн пек кашни килӗшӳ тӑрӑх тата ҫав килӗ­шӳсене тума пырса кӗнӗ укҫа-тенкӗ ҫӑл куҫӗсем ҫинчен калакан сведенисене Федерацин "Патшалӑх дол­жноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" 2012 ҫулхи раштав уйӑхӗн 3-мӗшӗнчи 230-ФЗ №-лӗ саккунӗпе (малалла – Федерацин "Патшалӑх должноҫӗсене йышӑнакан ҫынсен тата ытти ҫынсен тӑ­какӗсем тупӑшсемпе тӳр килнине тӗрӗслесси ҫинчен" саккунӗ) килӗшӳллӗн тӑратать.

Чӑваш Республикин Пуҫлӑхӗн тӑкакӗсене, ҫавӑн пекех унӑн арӑмӗн (упӑшкин) тата ҫула ҫитмен ачисен тӑкакӗсене Федерацин "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" саккунӗпе тата Раҫҫей Федерацийӗн ытти нормативлӑ право акчӗсемпе килӗшӳллӗн тӗрӗслесе тӑраҫҫӗ.

3. Чӑваш Республикин Патшалӑх Канашӗн депутачӗ хӑйӗн тупӑ­шӗсем, пурлӑхӗ тата пурлӑх евӗр обязательствисем ҫинчен калакан сведенисене, ҫавӑн пекех хӑйӗн арӑмӗн (упӑшкин) тата ҫула ҫитмен ачисен тупӑшӗсем, пурлӑхӗ тата пурлӑх евӗр обязательствисем ҫинчен калакан
сведенисене Федерацин "Раҫҫей Федерацийӗн субъек­чӗсен саккунсем кӑла­ракан (пред­ставительлӗ) тата ӗҫ тӑвакан пат­шалӑх власть органӗсене йӗрке­ле­мелли пӗтӗмӗшле принципсем ҫинчен" 1999 ҫулхи юпа уйӑхӗн 6-мӗ­шӗнчи 184-ФЗ №-лӗ саккунӗпе (малалла – Федерацин "Раҫҫей Федераци­йӗн субъекчӗсен саккунсем кӑларакан (представительлӗ) тата ӗҫ тӑвакан патшалӑх власть органӗсене йӗркелемелли пӗтӗмӗшле принципсем ҫинчен" саккунӗ), Чӑваш Республикин "Чӑваш Республикин Патшалӑх Канашӗ ҫинчен" 2001 ҫулхи утӑ уйӑхӗн 23-мӗ­шӗнчи 37 №-лӗ саккунӗпе (малалла – Чӑваш Республикин "Чӑваш Республикин Патшалӑх Канашӗ ҫинчен" саккунӗ), Чӑваш Республикин "Чӑваш Республикин Патшалӑх Канашӗн депутачӗн статусӗ ҫинчен" 2012 ҫулхи пуш уйӑхӗн 27-мӗ­шӗнчи 19 №-лӗ саккунӗпе (малалла – Чӑваш Республикин "Чӑваш Республикин Патшалӑх Канашӗн депутачӗн статусӗ ҫинчен" саккунӗ) килӗшӳллӗн тӑратать.

Чӑваш Республикин Патшалӑх Канашӗн депутачӗ кашни ҫулах тупӑш­сем, пурлӑх тата пурлӑх евӗр обязательствӑсем ҫинчен калакан сведенисе­не тӑратма палӑртнӑ сроксенче хӑйӗн тӑкакӗсем ҫинчен, ҫавӑн пекех хӑйӗн арӑмӗн (упӑшкин) тата ҫула ҫитмен ачисен тӑкакӗсем ҫинчен калакан сведенисене вӑл хӑй тата унӑн арӑмӗ (упӑшки) тата ҫула ҫитмен ачисем ҫӗр лаптӑкӗ, куҫман пурлӑхӑн ытти объекчӗ, транспорт хатӗрӗ, хаклӑ хутсем, акцисем (организацисен устав (хушӑнуллӑ) капиталӗнче хутшӑну тӳписем, пайсем) туянас енӗпе тунӑ пӗтӗм килӗшӳ сумми отчетлӑ тапхӑр умӗнхи юлашки виҫӗ ҫул хушшинчи пӗрлехи тупӑшӗнчен пысӑк­рах пулсан, асӑннӑ ҫын тата унӑн арӑмӗ (упӑшки) отчетлӑ тапхӑрта тунӑ ҫавӑн пек кашни килӗшӳ тӑрӑх тата ҫав килӗшӳсене тума пырса кӗнӗ укҫа-тенкӗ ҫӑл куҫӗсем ҫинчен пӗлтерекен сведенисене Федерацин "Раҫҫей Федерацийӗн субъек­чӗсен саккунсем кӑларакан (представительлӗ) тата ӗҫ тӑвакан пат­шалӑх власть органӗсене йӗркелемелли пӗтӗмӗшле принципсем ҫинчен", "Патшалӑх должноҫӗсене йышӑнакан ҫынсен тата ытти ҫынсен тӑкакӗсем тупӑшсемпе тӳр килнине тӗрӗслесси ҫинчен" саккунӗсемпе, Чӑ­ваш Республикин "Чӑваш Республикин Патшалӑх Канашӗ ҫинчен", "Чӑваш Республикин Патшалӑх Канашӗн депутачӗн статусӗ ҫин­чен" саккунӗсемпе килӗшӳллӗн тӑратать.

Чӑваш Республикин Патшалӑх Канашӗн депутачӗн тӑкакӗсене, ҫавӑн пекех унӑн арӑмӗн (упӑш­кин) тата ҫула ҫитмен ачисен тӑкакӗсене Федерацин "Патшалӑх должноҫӗсене йышӑнакан ҫынсен тата ытти ҫынсен тӑка­кӗсем тупӑшсемпе тӳр килнине тӗрӗслесси ҫинчен" саккунӗпе, федерацин ытти саккунӗсемпе, Раҫҫей Федерацийӗн нормативлӑ право акчӗсемпе, Чӑваш Рес­публикин "Чӑваш Республикин Патшалӑх Канашӗ ҫинчен" саккунӗпе тата Чӑваш Республикин ытти нормативлӑ право акчӗсемпе килӗ­шӳллӗн тӗрӗслесе тӑраҫҫӗ.

4. Чӑваш Республикин Министрсен Кабинечӗн Председателӗ, Чӑваш Республикин Министрсен Кабинечӗн Председателӗн пӗрремӗш ҫумӗ, Чӑ­ваш Республикин Министрсен Кабинечӗн Председателӗн ҫумӗ, Чӑваш Республикин министрӗ, Чӑваш Республикин Пуҫлӑхӗн Администрацийӗн Ертӳҫи, Чӑваш Республикин Раҫҫей Федерацийӗн Президенчӗ ҫумӗнчи полно­мочиллӗ представителӗ (малалла – Чӑваш Республикин Министрсен Кабинечӗн членӗсем), ялан­хи йӗркепе (штатра) ӗҫлекен Чӑваш Республикин Тӗп суйлав комиссийӗн председателӗ, Чӑваш Республикин Тӗп суйлав комис­сийӗн председателӗн ҫумӗ, Чӑваш Республикин Тӗп суйлав комиссийӗн секретарӗ (малалла ҫавӑн пекех – Чӑваш Республикин Тӗп суйлав комиссийӗн чле­нӗсем), Чӑваш Республикин Тӗрӗслевпе шутлав палатин предсе­дателӗ, Чӑваш Республикинче Этем прависемпе ӗҫлекен уполномоченнӑй, Чӑваш Республикинче Ача прависемпе ӗҫлекен уполномоченнӑй, Чӑваш Республикинче Предпринимательсен прависене хӳтӗлекен уполномоченнӑй хӑйсен тупӑшӗсем, пурлӑхӗ тата пурлӑх евӗр обязательствисем ҫинчен калакан сведенисене, ҫавӑн пекех хӑйсен арӑмӗсен (упӑшкисен) тата ҫула ҫитмен ачисен тупӑшӗсем, пурлӑхӗ тата пурлӑх евӗр обязательствисем ҫинчен калакан сведенисене Раҫҫей Федерацийӗн саккунӗсемпе тата Чӑваш Республикин сак­кунӗсемпе килӗшӳллӗн тӑратаҫҫӗ.

Чӑваш Республикин Министрсен Кабинечӗн членӗсем, Чӑваш Республикин Тӗп суйлав комиссийӗн членӗсем, Чӑваш Республикин Тӗрӗслев­пе шутлав палатин председателӗ, Чӑваш Республикинче Этем прависемпе ӗҫлекен уполномо­ченнӑй, Чӑваш Республикинче Ача прависемпе ӗҫлекен уполномоченнӑй, Чӑваш Республикинче Предпринимательсен прависене хӳтӗлекен уполно­мо­ченнӑй тупӑшсем, пурлӑх тата пурлӑх евӗр обязатель-ствӑсем ҫинчен калакан сведенисене тӑратма палӑртнӑ сроксенче кашни ҫулах хӑйсен тӑкакӗсем ҫинчен, ҫавӑн пекех хӑйсен арӑмӗсен (упӑшкисен) тата ҫула ҫитмен ачисен тӑкакӗсем ҫинчен калакан сведенисене вӗсем хӑйсем тата вӗсен арӑмӗ (упӑшки) тата ҫула ҫитмен ачисем ҫӗр лаптӑкӗ, куҫман пур­лӑхӑн ытти объекчӗ, транспорт хатӗрӗ, хаклӑ хутсем, акцисем (организацисен устав (хушӑнуллӑ) капиталӗнче хутшӑну тӳписем, пайсем) туянас енӗпе отчетлӑ тапхӑр хушшинче тунӑ пӗтӗм килӗшӳ сумми отчетлӑ тапхӑр умӗнхи юлашки виҫӗ ҫул хушшинчи асӑннӑ ҫынсен тата вӗсен мӑшӑрӗсен пӗрлехи тупӑшӗнчен пысӑкрах пулсан, ҫавӑн пек кашни килӗшӳ ҫинчен пӗлтерекен сведенисене Федерацин "Патшалӑх должноҫӗсене йышӑ­накан ҫынсен тата ытти ҫынсен тӑкакӗсем тупӑшсемпе тӳр килнине тӗрӗс­лесси ҫинчен" саккунӗпе тата Чӑваш Республикин Пуҫлӑхӗн указӗсемпе килӗшӳллӗн тӑратаҫҫӗ.

Чӑваш Республикин патшалӑх должноҫӗсене йышӑнакан, ҫак пайӑн иккӗмӗш абзацӗнче кӑтартнӑ ҫынсен, ҫавӑн пекех вӗсен арӑмӗсен (упӑшкисен) тата ҫула ҫитмен ачисен тӑкакӗсене тӗрӗслесе тӑрасси ҫинчен калакан йышӑнӑва тумалли йӗркене Чӑваш Республикин Пуҫлӑхӗн указӗпе ҫирӗп­летеҫҫӗ.

8 статья. **Чӑваш Республикин пат­шалӑх должноҫне йышӑннипе ҫыхӑннӑ чарусем, пӳлӳсем, тивӗҫсем тата обязательствӑ­сем**

1. Раҫҫей Федерацийӗн саккунӗсемпе килӗшӳллӗн Чӑваш Республикин Пуҫлӑхне Раҫҫей Федерацийӗн Правительствин членӗсем валли палӑртнӑ чарусемпе пӳлӳсем, енчен те федераци саккунӗпе урӑххине палӑртман пулсан, тата Федерацин "Коррупципе кӗрешесси ҫинчен" 2008 ҫулхи раштав уйӑхӗн 25-мӗшӗнчи 273-ФЗ №-лӗ саккунӗпе (малалла – Федерацин "Коррупципе кӗрешесси ҫинчен" саккунӗ) тата федерацин ытти саккунӗ­семпе палӑртнӑ тивӗҫсем пырса тивеҫҫӗ.

2. Чӑваш Республикин Патшалӑх Канашӗн депутачӗсене Раҫҫей Фе­дерацийӗн саккунӗсемпе килӗшӳллӗн Раҫҫей Федерацийӗн субъекчӗсен патшалӑх должноҫӗсене йышӑнакан ҫынсем валли Федерацин "Коррупципе кӗрешесси ҫинчен" саккунӗпе тата федерацин ытти саккунӗсемпе палӑртнӑ чарусем, пӳлӳсем тата тивӗҫсем пырса тивеҫҫӗ.

3. Чӑваш Республикин Министрсен Кабинечӗн членӗсене Федерацин "Коррупципе кӗрешесси ҫинчен" саккунӗпе тата федерацин ытти сакку­нӗсемпе, Чӑваш Республикин "Чӑваш Республикин Министрсен Кабинечӗ ҫинчен" 2002 ҫулхи ака уйӑхӗн 30-мӗшӗнчи 13 №-лӗ саккунӗпе палӑртнӑ чарусем, пӳлӳсем тата тивӗҫсемпе обязательствӑсем пырса тивеҫҫӗ.

4. Чӑваш Республикин Тӗп суйлав комиссийӗн членӗсем чарусене, пӳлӳсене пӑхӑнма, Федерацин "Коррупципе кӗрешесси ҫинчен" саккунӗпе тата федерацин ытти саккунӗсемпе палӑртнӑ тивӗҫсене пурнӑҫлама ти­вӗҫлӗ.

5. Раҫҫей Федерацийӗн саккунӗсемпе килӗшӳллӗн Чӑваш Республикин Тӗрӗслевпе шутлав палатин председательне Раҫҫей Федерацийӗн субъекчӗсен патшалӑх должноҫӗсене йышӑнакан ҫынсем валли Федерацин "Коррупципе кӗрешесси ҫинчен" саккунӗпе, федерацин ытти саккунӗсемпе тата Чӑваш Республикин саккунӗсемпе палӑртнӑ чарусем, пӳлӳсем тата тивӗҫсем пырса тивеҫҫӗ.

6. Раҫҫей Федерацийӗн саккунӗсемпе килӗшӳллӗн Чӑваш Республикинче Этем прависемпе ӗҫлекен уполномоченнӑй Федерацин "Коррупципе кӗрешесси ҫинчен" саккунӗпе, федерацин ытти сак­кунӗсемпе тата Чӑваш Республикин саккунӗсемпе па­лӑртнӑ требованисене, чарусене, пӳлӳсене тата тивӗҫсене пӑхӑнма тивӗҫлӗ.

7. Раҫҫей Федерацийӗн саккунӗсемпе килӗшӳллӗн Чӑваш Республикинче Ача прависемпе ӗҫлекен уполномоченнӑй Федерацин "Коррупципе кӗрешесси ҫинчен" саккунӗпе тата федерацин ытти сак­кунӗсемпе тата Чӑваш Республикин саккунӗсемпе па­лӑртнӑ требованисене, чарусене, пӳлӳсене тата тивӗҫсене пӑхӑнма тивӗҫлӗ.

8. Раҫҫей Федерацийӗн саккунӗсемпе килӗшӳллӗн Чӑваш Республикин­че Предпринимательсен прависене хӳтӗлекен уполномоченнӑй Федерацин "Коррупципе кӗрешесси ҫинчен" саккунӗпе тата федерацин ытти сакку­нӗсемпе тата Чӑваш Республикин саккунӗсемпе па­лӑртнӑ требованисене, чарусене, пӳлӳсене тата тивӗҫсене пӑхӑнма тивӗҫлӗ.

9 статья. **Чӑваш Республикин патшалӑх должноҫӗсене йышӑ­нас­си**

1. Чӑваш Республикин патшалӑх должноҫӗсене федераци саккунӗсемпе, Чӑваш Республикин Конституцийӗпе тата Чӑваш Республикин саккунӗ­сем­пе палӑртнӑ йӗрке тӑрӑх Чӑваш Республикин патшалӑхӑн тивӗҫлӗ должноҫ­не суйласа е уйӑрса лартмалли майпа йышӑнаҫҫӗ.

2. Чӑваш Республикин патшалӑх должноҫӗсене йышӑнакан ҫынсен полномочийӗсен срокне Чӑваш Республикин Конституцийӗпе тата Чӑваш Республикин сак­кунӗсемпе палӑртаҫҫӗ.

3. Чӑваш Республикин патшалӑх должноҫӗсене йышӑнма чӑрманта-ракан сӑлтавсене федераци саккунӗсемпе, Чӑваш Республикин Конституцийӗпе, ҫак Саккунпа тата Чӑваш Республикин ытти саккунӗсемпе палӑр­таҫҫӗ.

4. Чӑваш Республикин патшалӑх должноҫне йышӑнакан ҫынпа (ӑна Чӑваш Республикин Пуҫлӑхӗ должноҫа уйӑрса лартать тата долж­ноҫ­ран хӑтарать) вӑл Чӑваш Республикин патшалӑхӑн тивӗҫлӗ должноҫӗ тӑрӑх полно­мочисем пурнӑҫламалли вӑхӑтлӑха Чӑваш Республикин Пуҫлӑхӗн указӗпе ҫирӗп­летнӗ формӑпа килӗшӳллӗн ӗҫ килӗшӗвӗ тӑваҫҫӗ.

10 статья.**Чӑваш Республикин патшалӑх должноҫӗсене йышӑ­на­кан ҫынсен удостоверенийӗ**

Чӑваш Республикин патшалӑх должноҫӗсене йышӑнакан ҫынсене Раҫҫей Федерацийӗн саккунӗсемпе тата Чӑваш Республикин саккунӗсемпе килӗшӳллӗн удостоверени параҫҫӗ, унӑн тӗслӗхне Чӑваш Республикин Министрсен Кабинечӗн членӗсем, Чӑваш Республикинче Предпринимательсен прависене хӳтӗлекен уполномоченнӑй валли Чӑваш Республикин Пуҫлӑхӗ палӑртать, Чӑваш Республикин Тӗп суйлав комиссийӗн председателӗ валли – Раҫҫей Федерацийӗн Тӗп суйлав комиссийӗ, Чӑваш Республикин Тӗп суйлав комиссийӗн председателӗн ҫумӗ, Чӑваш Республикин Тӗп суйлав комис­сийӗн секретарӗ валли – Чӑваш Республикин Тӗп суйлав комиссийӗ, Чӑваш Республикин Тӗрӗслевпе шутлав палатин председателӗ, Чӑваш Республикинче Этем прависемпе ӗҫлекен уполномоченнӑй, Чӑваш Республикинче Ача прависемпе ӗҫлекен уполномоченнӑй валли – Чӑваш Республикин Патшалӑх Канашӗ, Чӑваш Республикин Патшалӑх Канашӗн депутачӗ валли – Чӑваш Республикин Патшалӑх Канашӗн Президиумӗ.

11 статья. **Чӑваш Республикин патшалӑх должноҫне йышӑнакан ҫыннӑн полномочийӗсене пӑрахӑҫламалли сӑлтавсем**

1. Чӑваш Республикин патшалӑх должноҫне йышӑнакан ҫыннӑнполномочийӗсене федераци саккунӗсемпе, Чӑваш Республикин Консти­ту­цийӗпе, Чӑваш Республикин саккунӗсемпе палӑртнӑ йӗркепе ҫак сӑл­тав­сене пула пӑрахӑҫлаҫҫӗ:

1) полномочисен срокӗ вӗҫленнӗ май;

2) хӑйӗн полномочийӗсене пурнӑҫлама пӑрахасси ҫинчен заявлени ҫырса панӑ е хӑй ирӗкӗпе отставкӑна тухнӑ май;

3) Чӑваш Республикин патшалӑх должноҫне йышӑннипе ҫыхӑннӑ чарусене пӑхӑнманнине пула;

4) Федерацин "Коррупципе кӗрешесси ҫинчен" саккунӗн 131 статйипе палӑртнӑ тӗслӗхсенче шанӑҫран тухнине пула должноҫран хӑтарнӑ май;

5) суд хавшак ӑс-хакӑллӑ е хавшакланнӑ ӑс-хакӑллӑ тесе йышӑннӑ май;

6) суд хыпарсӑр ҫухалнӑ е вилнӗ тесе йышӑннӑ май;

7) судӑн айӑплав приговорӗ вӑя кӗнӗ май;

8) ялан пурӑнма Раҫҫей Федерацийӗнчен тухса кайнӑ май;

9) Раҫҫей Федерацийӗн гражданлӑхне ҫухатнӑ, ют патшалӑх гражданлӑхне е тата ют патшалӑх территорийӗнче пурӑнма ирӗк илнӗ е Раҫҫей Федерацийӗн гражданинӗ ют ҫӗршыв территорийӗнче ялан пурӑнма право пуррине ӗнентерекен ытти документа илнӗ май;

10) вӑл вилнине пула;

11) федераци саккунӗсемпе, Чӑваш Республикин Конституцийӗпе тата Чӑваш Республикин саккунӗсемпе пӑхса хӑварнӑ ытти тӗслӗхсенче.

2. Ҫак статьян 1-мӗш пайӗн 4-мӗш пункчӗн вӑйӗ Чӑваш Республикин Пуҫлӑхне, Чӑваш Республикин Патшалӑх Канашӗн депутат ӗҫ-хӗлне тӗп ӗҫ вырӑнне пӑрахмасӑр пурнӑҫлакан депутачӗсене пырса тивмест.

12 статья. **Чӑваш Республикин патшалӑх должноҫне йышӑнакан ҫыннӑн харпӑр ӗҫӗ тата ӗҫ кӗнеки**

1. Чӑваш Республикин патшалӑх должноҫне йышӑнакан ҫын ҫинчен калакан сведенисем унӑн харпӑр ӗҫӗнче упранаҫҫӗ.

2. Чӑваш Республикин Пуҫлӑхӗн харпӑр ӗҫне тата ӗҫ кӗнекине Раҫҫей Федерацийӗн саккунӗсемпе килӗшӳллӗн йӗркелесе ҫырса пыраҫҫӗ.

3. Чӑваш Республикин Министрсен Кабинечӗн членӗсен, Чӑваш Республикинче Предпринимательсен прависене хӳтӗлекен уполномоченнӑйӑн харпӑр ӗҫӗсене Чӑваш Республикин Пуҫлӑхӗ палӑртнӑ йӗркепе йӗр­келесе пыраҫҫӗ, Чӑваш Республикин Тӗп суйлав комиссийӗн членӗсен, Чӑваш Республикин Тӗрӗслевпе шутлав палатин председателӗн, Чӑваш Республикинче Этем прависемпе ӗҫлекен уполномоченнӑйӑн, Чӑваш Республикинче Ача прависемпе ӗҫлекен уполномоченнӑйӑн харпӑр ӗҫӗсене – Чӑваш Республикин патшалӑхӑн тивӗҫлӗ органӗ палӑртнӑ йӗркепе, Чӑваш Республикин Пат­шалӑх Канашӗн депутат ӗҫ-хӗлне яланхи йӗркепе професси никӗсӗ ҫинче пурнӑҫлакан депутачӗсен харпӑр ӗҫӗсене – Чӑваш Республикин Патшалӑх Канашӗн Президиумӗ палӑртнӑ йӗркепе.

4. Чӑваш Республикин Министрсен Кабинечӗн членӗсен, Чӑваш Респуб­ликинче Предпринимательсен прависене хӳтӗлекен уполномоченнӑйӑн ӗҫ кӗнекисене Чӑваш Республикин Пуҫлӑхӗ полномочи панӑ Чӑваш Республикин ӗҫ тӑвакан влаҫӗн органӗ йӗркелесе пырать, Чӑваш Республикин Тӗп суйлав комиссийӗн членӗсен, Чӑваш Республикин Тӗрӗс­лев­пе шутлав палатин председателӗн, Чӑваш Республикинче Этем прависемпе ӗҫлекен уполномоченнӑйӑн, Чӑваш Республикинче Ача прависемпе ӗҫлекен уполномоченнӑйӑн ӗҫ кӗнекисене – Чӑваш Республикин патшалӑхӑн тивӗҫ­лӗ органӗ, Чӑваш Республикин Патшалӑх Канашӗн депутат ӗҫ-хӗлне яланхи йӗркепе професси шайӗнче пурнӑҫлакан депутачӗсен ӗҫ кӗнекисене – Чӑваш Республикин Патшалӑх Канашӗ.

13 статья.**Чӑваш Республикин патшалӑх должноҫне йышӑнакан ҫыннӑн яваплӑхӗ**

Чӑваш Республикин патшалӑх должноҫне йышӑнакан ҫын Раҫҫей Фе­дерацийӗн Конституцине, федерацин конституци саккунӗсене, федераци саккунӗсене, Раҫҫей Федерацийӗн ытти нормативлӑ право акчӗсене, Чӑваш Республикин Конституцине, ҫак Саккуна, Чӑваш Республикин ытти саккунӗсене тата Чӑваш Республикин ытти нормативлӑ право акчӗсене пӑснӑ­шӑн, ҫавӑн пекех граждансен прависемпе ирӗклӗхӗсене пӑсакан ӗҫсем­шӗн
е ӗҫлеменшӗн Раҫҫей Федерацийӗн саккунӗсемпе тата Чӑваш Республикин саккунӗсемпе пӑхса хӑварнӑ майпа явап тытать.

14 статья. **Чӑваш Республикин патшалӑх должноҫне йышӑнакан ҫынна хавхалантарасси**

1. Полномочисене тӳрӗ кӑмӑлпа тата тухӑҫлӑ пурнӑҫланӑшӑн Чӑваш Республикин патшалӑх должноҫне йышӑнакан ҫын тӗлӗшпе ҫакӑн пек хавхалантару майӗсемпе усӑ кураҫҫӗ:

1) Чӑваш Республикин патшалӑх наградисемпе наградӑласа;

2) Раҫҫей Федерацийӗн саккунӗсемпе тата Чӑваш Республикин сак­кунӗсемпе килӗшӳллӗн ытти хавхалантару майӗсемпе усӑ курса тата наградӑсем парса.

2. Чӑваш Республикин патшалӑх должноҫне йышӑнакан ҫынна хавхалантарасси е ӑна награда пама тӑратни ҫинчен калакан йышӑнӑва ҫав ӗҫсене тума полномочи илнӗ орган е должноҫри ҫын Раҫҫей Федерацийӗн саккунӗсемпе тата Чӑваш Республикин сак­кунӗсемпе килӗшӳллӗн палӑртнӑ йӗркепе тӑвать.

15 статья. **Чӑваш Республикин патшалӑх должноҫӗсене йышӑна­кан ҫынсене паракан гарантисем**

1. Чӑваш Республикин патшалӑх должноҫӗсене йышӑнакан ҫынсене ҫа­кӑн пек гарантисем параҫҫӗ:

1) ӗҫшӗн тӳлемелли тан условисем;

2) 45 календарлӑ куна тӑсӑлакан ҫулленхи тӳлевлӗ отпуск. Ҫулленхи тӳлевлӗ отпуска пайлама пултараҫҫӗ. Ун пек чухне паракан отпускӑн пӗр пайӗн вӑрӑмӑшӗ 14 календарлӑ кунран сахал пулма пултараймасть;

3) Чӑваш Республикин патшалӑх должноҫӗ тӑрӑх полномочисем пур­нӑҫланӑ тапхӑрта чирлесен е ӗҫлейми пулсан патшалӑхӑн пурне те тивӗҫлӗ социаллӑ страхованийӗпе тивӗҫтереҫҫӗ е тата вӑхӑтлӑха ӗҫлейми пулнӑ чухне, ҫавӑн пекех ятарлӑ медицина организацийӗнче тӗпчев иртнӗ вӑхӑтра федераци саккунӗпе килӗшӳллӗн вӗсене ӗҫ укҫине туллин тӳлеҫҫӗ;

4) служба командировкисемпе ҫыхӑннӑ тӑкаксене саплаштараҫҫӗ;

5) Раҫҫей Федерацийӗн саккунӗсемпе тата Чӑваш Республикин сак­кунӗсемпе пӑхса хӑварнӑ ытти гарантисем.

2. Чӑваш Республикин патшалӑх должноҫне йышӑнакан, ялан пурӑн­малли вырӑн ҫук тата Шупашкар хулинче харпӑрлӑхра тытакан пурӑнмалли ҫурт-йӗр ҫук ҫынна Раҫҫей Федерацийӗн саккунӗсемпе тата Чӑваш Рес­публикин сак­кунӗсемпе килӗшӳллӗн пурӑнмалли служба пӳлӗмӗ уйӑрса параҫҫӗ.

3. Ҫак статьян 1-мӗш пайӗн 1–4-мӗш пункчӗсен, 2-мӗш пайӗн вӑйӗ Чӑваш Республикин Патшалӑх Канашӗн депутат ӗҫ-хӗлне тӗп ӗҫ вырӑнне пӑрахмасӑр пурнӑҫлакан депутатне пырса тивмест.

4. Чӑваш Республикин патшалӑх должноҫне яланхи йӗркепе професси шайӗнче йышӑннӑ ҫын валли Чӑваш Республикин Министрсен Кабине­чӗ палӑртнӑ йӗркепе пенси ҫумне кашни уйӑхра хутшӑнакан тӳлеве пама палӑртса хураҫҫӗ.

5. Ҫак статьян 4-мӗш пайӗпе палӑртнӑ гарантие, Чӑваш Республикин патшалӑх дол­жноҫӗсене йышӑнакан ҫынсемшӗн полномочийӗсене (ҫав шутра срок ҫитиччен) пурнӑҫлама пӑрахнине пула Чӑваш Республикин сакку­нӗ­семпе тата Чӑваш Республикин ытти нормативлӑ право акчӗсемпе палӑртнӑ хушма социаллӑ тата ытти гарантисене Федерацин "Раҫҫей Федерацийӗн субъекчӗсен патшалӑх влаҫӗн саккунсем кӑларакан (представи­тельлӗ) тата ӗҫ тӑвакан органӗсене йӗрке­лемелли пӗтӗмӗшле принципсем ҫинчен" саккунӗпе килӗшӳллӗн Чӑваш Республикин патшалӑх должноҫӗ­сене яланхи йӗркепе професси шайӗнче йышӑнакан тата пенси ҫулне ҫитнӗ
е Чӑваш Республикин патшалӑх должноҫӗ тӑрӑх полномочисем пурнӑҫланӑ тапхӑрта ӗҫлейми пулнӑ ҫынсене кӑна параҫҫӗ. Вӗсен полно­мочийӗсене Федерацин "Коррупципе кӗрешесси ҫинчен" саккунӗпе, Федерацин "Пат­шалӑх дол­жноҫӗсене йышӑнакан ҫынсен тата ытти ҫынсен тӑкакӗсем ту­пӑшсемпе тӳр килнине тӗрӗслесси ҫинчен" саккунӗпе, Федерацин "Уйрӑм категорири ҫынсене Раҫҫей Федерацийӗн территорийӗн тулашӗнче выр­наҫнӑ ют ҫӗр­шывсен банкӗсенче счетсем (вкладсем) уҫма е тытса тӑма, алӑри укҫа-тен­кӗне тата хаклӑ япаласене упрама, ют ҫӗр­шывсен финанс инстру­мен­чӗсемпе хуҫа пулма тата (е) вӗсемпе усӑ курма чарасси ҫинчен" 2013 ҫулхи ҫу уйӑхӗн 7-мӗшӗнчи 79-ФЗ №-лӗ саккунӗпе палӑртнӑ е тата Федерацин "Раҫҫей Федерацийӗн субъекчӗсен патшалӑх влаҫӗн саккунсем кӑларакан (предста­вительлӗ) тата ӗҫ тӑвакан органӗсене йӗркелемелли пӗтӗ­мӗшле принципсем ҫинчен" саккунӗн 9 статйин 1-мӗш пункчӗн "ӑ",
"в" ҫум пункчӗсемпе пӑхса хӑварнӑ сӑлтавсемпе, е тата Федерацин "Раҫҫей Федерацийӗн субъек­чӗсен патшалӑх влаҫӗн саккунсем кӑларакан (пред­ста­вительлӗ) тата ӗҫ тӑ­вакан органӗсене йӗркелемелли пӗтӗмӗшле принципсем ҫинчен" саккунӗн 12 статйин 1-мӗш пункчӗпе палӑртнӑ чарусене пӑхӑнманнине пула пӑрахӑҫла­нӑ ҫынсене ҫӳлерех илсе кӑтартнӑ гарантисене памаҫҫӗ.

16 статья. **Чӑваш Республикин патшалӑх должноҫне йышӑнакан ҫынна ӗҫшӗн тӳлесси**

1. Чӑваш Республикин патшалӑх должноҫне професси шайӗнче йы­шӑ­накан ҫыннӑн уйӑхри шалӑвӗ укҫан тӳленинчен (укҫа-тенкӗ енчен тытса тӑмалли шалуран) тата ытти тӳлевсенчен йӗркеленет.

Ытти тӳлевсен шутне кашни уйӑхра паракан укҫан хавхалантарни, премисем, пурлӑх пулӑшӑвӗ кӗреҫҫӗ.

2. Чӑваш Республикин патшалӑх должноҫӗсене йышӑнакан ҫынсене укҫан тӳлемелли тата кашни уйӑхра укҫан хавхалантармалли виҫесене Чӑваш Ре­с­публикин Министрсен Кабинечӗ палӑртать.

3. Чӑваш Республикин Пуҫлӑхне, Чӑваш Республикин Министрсен Ка­бинечӗн членӗсене, Чӑваш Республикин Тӗп суйлав комиссийӗн членӗ­сене премисем, пурлӑх пулӑшӑвӗ парас ӗҫе Чӑваш Республикин Министрсен Кабинечӗ палӑртнӑ йӗркепе туса пыраҫҫӗ.

4. Чӑваш Республикин Патшалӑх Канашӗн депутат ӗҫ-хӗлне яланхи йӗркепе професси шайӗнче пурнӑҫлакан депутачӗсене, Чӑваш Республикин­че Этем прависемпе ӗҫлекен уполномоченнӑя, Чӑваш Республикинче Ача прависемпе ӗҫлекен уполномоченнӑя, Чӑваш Республикин Тӗрӗс­левпе шутлав палатин председательне премисем, пурлӑх пулӑшӑвӗ парас ӗҫе Чӑ­ваш Республикин Патшалӑх Канашӗн Президиумӗ палӑртнӑ йӗркепе туса пыраҫҫӗ.

5. Чӑваш Республикинче Предпринимательсен прависене хӳтӗлекен уполномоченнӑя премисем, пурлӑх пулӑшӑвӗ парас ӗҫе Чӑваш Республикин Пуҫлӑхӗ палӑртнӑ йӗркепе туса пыраҫҫӗ.

17 статья.**Служба командировкисемпе ҫыхӑннӑ тӑкаксене сап­лаш­тарасси**

1. Чӑваш Республикин Пуҫлӑхӗн, Чӑваш Республикин Министрсен Ка­бинечӗн членӗсен, Чӑваш Республикин Тӗп суйлав комиссийӗн членӗ­сен, Чӑваш Республикинче Предпринимательсен прависене хӳтӗлекен уполномоченнӑйӑн служба командировкисемпе ҫыхӑннӑ тӑкакӗсене саплаштарас ӗҫе Чӑваш Республикин Министрсен Кабинечӗ пӑхса хӑварнӑ йӗркепе туса пыраҫҫӗ.

2. Чӑваш Республикин Патшалӑх Канашӗн депутачӗсен, Чӑваш Республикин Тӗрӗс­левпе шутлав палатин председателӗн, Чӑваш Республикинче Этем прависемпе ӗҫлекен уполномоченнӑйӑн, Чӑваш Республикинче Ача прависемпе ӗҫлекен уполномоченнӑйӑн служба командировкисемпе ҫыхӑн­нӑ тӑкакӗсене саплаштарас ӗҫе Чӑваш Республикин Патшалӑх Канашӗн Президиумӗ пӑхса хӑварнӑ йӗркепе туса пыраҫҫӗ.

18 статья. **Чӑваш Республикин патшалӑх должноҫне йышӑнакан ҫыннӑн ӗҫ-хӗлне укҫа-тенкӗпе тивӗҫтересси**

Чӑваш Республикин патшалӑх должноҫне йышӑнакан ҫыннӑн ӗҫ-хӗлне укҫа-тенкӗпе тивӗҫтерес ӗҫе Чӑваш Республикин республика бюджечӗн укҫи-тенки шутӗнчен туса пыраҫҫӗ.

19 статья.**Ҫак Саккун вӑя кӗресси**

Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

|  |  |
| --- | --- |
| Чӑваш РеспубликинПуҫлӑхӗ | М. Игнатьев |

Шупашкар хули

*Чӑваш Республикин*

*"Чӑваш Республикин патшалӑх
должноҫӗсене йышӑнакан ҫынсен
статусӗ ҫинчен" саккунӗ ҫумне*

*хушса ҫырни*

**Чӑваш Республикин патшалӑх должноҫӗсен**

**ПӖРЛЕШТЕРНӖ ПЕРЕЧЕНӖ**

Чӑваш Республикин Пуҫлӑхӗ

Чӑваш Республикин Министрсен Кабинечӗн Председателӗ

Чӑваш Республикин Министрсен Кабинечӗн Председателӗн пӗрремӗш ҫумӗ

Чӑваш Республикин Министрсен Кабинечӗн Председателӗн ҫумӗ

Чӑваш Республикин министрӗ

Чӑваш Республикин Пуҫлӑхӗн Администрацийӗн Ертӳҫи

Чӑваш Республикин Раҫҫей Федерацийӗн Президенчӗ ҫумӗнчи полномочил­лӗ представителӗ

Чӑваш Республикин Патшалӑх Канашӗн Председателӗ

Чӑваш Республикин Патшалӑх Канашӗн Председателӗн ҫумӗ

Чӑваш Республикин Патшалӑх Канашӗн комитечӗн председателӗ

Чӑваш Республикин Патшалӑх Канашӗн комитечӗн председателӗн ҫумӗ

Чӑваш Республикин Патшалӑх Канашӗн депутачӗ

Чӑваш Республикин Тӗп суйлав комиссийӗн председателӗ

Чӑваш Республикин Тӗп суйлав комиссийӗн председателӗн ҫумӗ

Чӑваш Республикин Тӗп суйлав комиссийӗн секретарӗ

Чӑваш Республикин Тӗрӗслевпе шутлав палатин председателӗ

Чӑваш Республикинче Этем прависемпе ӗҫлекен уполномоченнӑй

Чӑваш Республикинче Ача прависемпе ӗҫлекен уполномоченнӑй

Чӑваш Республикинче Предпринимательсен прависене хӳтӗлес енӗпе ӗҫле­кен уполномоченнӑй

Чӑваш Республикин миравай судйи

\_\_\_\_\_\_\_\_\_\_\_

Асӑрхаттарни. Чӑваш Республикин Министрсен Кабинечӗн Председателӗн ҫумӗн долж­ноҫӗн тата Чӑваш Республикин министрӗн, Чӑваш Республикин Пуҫлӑхӗн Администрацийӗн Ертӳҫин, Чӑваш Республикин Раҫҫей Федерацийӗн Президенчӗ ҫумӗнчи полномочиллӗ представителӗн должноҫӗсен, ҫавӑн пекех Чӑваш Республикин Патшалӑх Канашӗн Председателӗн ҫумӗн должноҫӗн тата Чӑваш Республикин Патшалӑх Канашӗн комитечӗн председателӗн должноҫӗн ячӗсене икӗ ятпа палӑртма юрать.

.